Velke Hincovo Plesas
Velke Hincovo Plesas (svk. Veľké Hincovo pleso) – kalnų ežeras Slovakijoje, Aukštuosiuose Tatruose, Tatrų nacionalinio parko teritorijoje. Ežeras telkšo siaurame Hincovos slėnyje 1 946 m aukštyje virš jūros lygio, yra ovalo formos, jo plotas – 20,1 ha, jo ilgis – 740 m, plotis – 370 m, vandens tūris – 1,8 mln. m³. Šis ežeras – didžiausias ir giliausias iš ledyninių ežerų Slovakijos Tatrų kalnuose. Susiformavęs dėl ledynų tirpimo, maitinamas požeminių šaltinių vandenų, turi nedidelį paviršinį nuotėkį Hincovo upeliu (Hincov potok). Ežeras pasiekiamas pėsčiomis birželio–spalio mėn.